open-index/open-wikipedia-markdown huggingface dataset:
ஹாரன் ஒலி

**ஹாரன் ஒலி** என்பது மோட்டார் வாகனங்களில் பொருத்தப்பட்டுள்ள ஒலி எழுப்பும் கருவியில் இருந்து வெளிப்படுத்தப்படும் ஒலி ஆகும்.

மனிதர்களால் கிட்டத்தட்ட 20 ஹெர்ட்ஸ் முதல் 20000 ஹெர்ட்ஸ் வரை அதிர்வெண் உள்ள ஒலி அலையை கேட்க முடியும். இதில் குறைந்த அதிர்வெண் உள்ள ஒலியானது குறைந்த சுருதியும் அதிக அதிர்வெண் உள்ள ஒலியானது அதிக சுருதியும் கேட்கும். வாகனங்களில் ஒலி எழுப்பும் ஹார்ன் சத்தமானது, அதை கேட்பவா் ஒருவரையொருவர் நெருங்கும் போது ஒலியின் அதிர்வெண் V1 = V0 ( C+U)/ ( C-U ) என்று தோன்றும். இதில் C என்பது ஒலியின் வேகம், V என்பது உண்மையான அதிர்வெண். எனவே, நெருங்கி வரும்போது உச்சஸ்தாயில் ஒலி கேட்கும். இவை ஒன்றை விட்டு ஒன்று விலகிச் செல்லும்போது, ஒலியின் அதிர்வெண்  V2=V0 (C-U)/ (C+U) என்று தோன்றும். அதனால் பேருந்து விலகிச் செல்லும்போது குறைந்த ஸ்தாயில் கேட்கும். இந்த விளைவுக்கு டாப்ளர் விளைவு என்று பெயா். ஹாரனும் கேட்பவரும் ஒரே வாகனத்திலிருந்தால் இரண்டும் ஒரே வேகத்தில் செல்வதால் ஒலியின் அதிர்வெண்  V3= V0(C+U)/ (C+U) என்று மாற்றமில்லாமல் தோன்றும்.
## மேற்கோள்

பகுப்பு:ஒலி
வேடபாளையம்

**வேடபாளையம்** (*Vedapalayam*) என்பது இந்திய நாட்டின் தமிழ்நாடு மாநிலத்தில் காஞ்சிபுரம் மாவட்டத்திலுள்ள உத்திரமேரூா் ஒன்றியத்தில் அமைந்துள்ள உத்திரமேரூா் பேரூராட்சி எல்லைக்கு உட்பட்ட ஊராகும்.

இக்கிராமம் உத்திரமேரூரில் இருந்து 2 கி.மீ. தொலைவில் அமைந்துள்ளது. வரலாற்றுச் சிறப்பு மிக்க உத்திரமேரூர் கல்வெட்டுக்கு அருகில்  உத்திரமேரூா் - வந்தவாசி மாநில நெடுஞ்சாலையில் வேடபாளையம் அமைந்துள்ளது. வைர மேக தடாக ஏரி என்றழைக்கப்படும்  உத்திரமேரூா் ஏரியின் கிராமத்திற்கு மிக அருகில் உள்ளது. இந்த ஏரி காஞ்சிபுரம் மாவட்டத்தில் உள்ள இரண்டாவது பெரிய ஏரியாகும். இங்கு ஊராட்சி ஒன்றிய நடுநிலைப்பள்ளி, அங்கன்வாடி, பொது நியாயவிலைக் கடை உள்ளது. அதன் அருகில் தமிழ்நாடு போக்குவரத்து பணிமனை உத்திரமேரூா் கிளையும் பொதுப்பணித்துறை விருந்தினா் மாளிகையும் உள்ளன.

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:காஞ்சிபுரம் மாவட்டத்திலுள்ள ஊர்களும் நகரங்களும்
அனுராதா டி கே

**அனுராதா டி. கே** ஒரு இந்திய விண்வெளித்துறையின் அறிவியலாளர் ஆவார். இவர் இந்திய விண்வெளி ஆய்வு மையத்தின் சிறப்புத் தகவல் தொடர்பு செயற்கைக்கோள்கள் என்ற பிரிவின் திட்ட இயக்குநர் ஆவார். இவர் ஜிசாட்-12 மற்றும் ஜிசாட்-10 செயற்கைக்கோள்களை செலுத்துவதில் பணிப்புரிந்தார். 1982இல் விண்வெளி நிறுவனத்தில் இணைந்த இஸ்ரோவின் மூத்த பெண் விஞ்ஞானியும் மற்றும் செயற்கைக்கோள் திட்ட இயக்குநராக பணியாற்றிய  முதல் பெண்ணும் ஆவார்.
>
## இளமைக்காலமும் கல்வியும்
அனுராதா டி. கே மைசூர் மாநிலத்தில் உள்ள  (இப்போது கருநாடகம்) பெங்களூரில் இல் பிறந்தார். இவர் பெங்களூரில் உள்ள விஸ்வரேஸ்வரய்யா பொறியியல் கல்லூரியில் மின்னணு துறையில் இளங்கலை பட்டம் பெற்றார்.

## தொழில்
அனுராதா டி. கே. இஸ்ரோ செயற்கைக்கோள் மையத்தில் இந்திய புவியியல்சார் செயற்கைக்கோள் பிரிவு திட்ட இயக்குநராக பணியாற்றுகிறார். இவர் பூகோள-ஒத்திசைவான செயற்கைக்கோள்களின் பிரிவில் பணிபுரிகிறார். இவை தொலைத் தொடர்பு மற்றும் தரவு இணைப்புகள் ஆகியவற்றுக்கு முக்கியமானவை.

பல இந்திய விண்வெளித் திட்டங்களில் அவர் ஒரு முன்னணி நபராக இருந்துள்ளார். அனுராதாவின் பங்கு, சூலை 15, 2011 அன்று சதீஸ் தவான் விண்வெளி மையத்தில் இருந்து ஜிசாட்-12 தகவல் தொடர்பு செயற்கைக்கோளை உருவாக்கி விண்வெளிக்கு அனுப்பியதே ஆகும், அவர் 20 பொறியாளர்களின் தொழில்நுட்பக் குழுவினை மேற்பார்வையிட்டார். ஜிசாட்-12 உடன் இணைந்து பணியாற்றிய பிறகு, அனுராதா டி. கே. 2012 செப்டம்பர் மாதத்தில் மிகப்பெரிய தகவல் தொடர்பு செயற்கைக்கோளான ஜிசாட்-10 தலைமையேற்று அனுப்பினார்.

திட்ட இயக்குநராக, அவர் ஜிசாட்-9, ஜிசாட்-17 மற்றும் ஜிசாட்-18 தொடர்பு செயற்கைக்கோள்களை அறிமுகப்படுத்தினார்.
இந்திய தொலைதூர உணர்திறன் நிறுவனம் மற்றும் இந்திய மண்டல ஊடுருவல் செயற்கைகோள் திட்டங்களுக்கான  திட்ட மேலாளராக, மண்டல திட்ட இயக்குநராகவும், உதவி இயக்குநராகவும் பணியாற்றியுள்ளார். அவரது சிறப்பு செயற்கைக்கோள் புதுப்பிப்பு அமைப்புகள் ஆகும், இது விண்வெளியில் இருக்கும்போது ஒரு செயற்கைக்கோள் செயல்திறனைக் கண்காணிக்கும்.

## விருதுகள்

* விண்வெளி அறிவியல் துறையில் சிறந்த சேவைகளுக்கான விண்வெளி தங்க பதக்கம் விருது 2003 ல்  இந்திய வானியல் சங்கத்தால் வழங்கப்பட்டது.
* 2011ல் தேசிய வடிவமைப்பு மற்றும் ஆராய்ச்சி மன்றம் மூலம் *சுமன் சர்மா* விருது வழங்கப்பட்டது.
* 2012 ல் இந்திய விண்வெளி ஆராய்ச்சி நிறுவனத்தின் சிறப்பு விருது.
* ஜிசாட் -12ல் பணியாற்றியதற்காக குழு தலைவருக்கான விருது இந்திய விண்வெளி ஆராய்ச்சி நிறுவனத்தால் வழங்கப்பட்டது.

## மேற்கோள்கள்

பகுப்பு:இந்தியப் பெண் அறிவியலாளர்கள்
பகுப்பு:கருநாடகப் பெண் அறிவியலாளர்கள்
பகுப்பு:வாழும் மக்கள்
பகுப்பு:இந்தியப் பொறியியலாளர்கள்
பகுப்பு:1961 பிறப்புகள்
பூதப்பாண்டி பூதலிங்கசுவாமி கோயில்

**பூதலிங்கசுவாமி கோயில்** என்பது கன்னியாகுமரி மாவட்டத்தின் பூதப்பாண்டியில் அமைந்துள்ள சிவாலயமாகும். 

இக்கோயில் நாகர்கோவிலிலிருந்து வடக்கே 10 கி.மீ தொலைவில் பழையாற்றின் மேற்குக் கரையில் தாடகை மலையின் அடிவாரத்தில் உள்ளது. இக்கோயில் பாண்டிய மன்னர்களால் கட்டப்பட்டது.  சுமார் அறுநூறு  வருடங்களுக்கு முன் கட்டப்பட்டது என்கின்றனர். 

## சந்நிதிகள்
இக்கோயிலில் மூலவர் கிழக்கு நோக்கி காட்சியளிக்கிறார். அம்மன் சிவகாமியம்மை. உள்பிரகாரத்தில் விநாயகர், முருகர், நடராஜர், தட்சிணாமூர்த்தி, சண்டிகேசுவரர் முதலிய சன்னிதிகள் உள்ளன.

## அமைப்பு
மூலஸ்தானம் அமைந்துள்ள பாறையைச் சுற்றிலும் எழுப்பட்டிருக்கும் கற்சுவர் ஒரு சிறிய கோட்டையின் தோற்றத்தை கொண்டிருக்கும். கோயிலின் வடக்கே திருக்குளம் உள்ளது. இவ்வாலயத்திற்கு விமானம் இல்லை. செட்டி மண்டபத்தில் இரு துவாரகர்கள் சிலை அமைக்கப்பட்டுள்ளது.

## விழாக்கள்
* பௌர்ணமி விசேச பூஜை 
* பிரதோஷ வழிபாடு 
* அமாவசை கிரிவலம் 
* தைமாதத்தில் பிரமோற்சவம் 
* ஐப்பசியில் திருக்கல்யாண உற்சவம்  நாள்தோறும் ஆறு கால பூஜை நடைபெறுகிறது.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள சிவன் கோயில்கள்
விலங்கு படுக்கை

[thumb|[வைக்கோல் பொதுவாக பயன்படுத்தப்படும் ஒரு படுக்கை பொருள்]]
**விலங்குப் படுக்கை** என்பது கால்நடை வளர்ப்பில் கரிமப்பொருட்களைக் கொண்டுள்ள படுக்க ஆகும். இது விலங்கு  ஓய்வாக அல்லது நிலையாக ஓரிடத்தில் இருக்கும் பொழுது தோலின்மேல் உள்ள வெப்ப அழுத்தம் மற்றும் வெப்ப இழப்பு, விலங்குகளின் வாழிடத்தில் உள்ள தூய்மையற்றதன்மை ஆகியவற்றை குறைக்கிறது. 

## குறிப்புகள்

பகுப்பு:கால்நடைகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
வளையப்பந்து

**வளையப்பந்து** (Tennikoit) என்பது பூப்பந்தைப் (Tennis) போன்ற ஒரு வகை விளையாட்டாகும் .இதற்கும் பூப்பந்து விளையாடுவதற்கு ஏற்ற ஆடுகளம்போல் ஆடுகளம் தேவை .வளையப்பந்து விளையாடுவதற்கு வட்டமான இரப்பர் வளையப்பந்து அடிப்படைத் தேவையாகும். இந்த விளையாட்டை விளையாடும் இரு விளையாட்டு வீரர்களைப் பிரிக்கும் வகையில், ஒவ்வொருவரும் தனது பிடிப்பை மோதலின்றி பிடிக்க ஆடுகளத்தின் குறுக்கே வலை அமைக்கப்பட்டிருக்கும். வளையப்பந்து குறிப்பாக ஜெர்மனி, தென் ஆப்பிரிக்கா, பிரேசில், இந்தியா, பாகிஸ்தான் மற்றும் பங்களாதேஷ் ஆகிய நாடுகளில் மிகவும் பிரபலமாக உள்ளது. இந்த விளையாட்டு உட்புற மற்றும் வெளிப்புற மைதானங்களில் விளையாடப்படுகிறது.

இவ்விளையாட்டு பல வகைகளில் விளையாடப்படுகிறது. "ஒற்றையர் பிரிவு" என்பது இரண்டு எதிரெதிர் வீரர்கள் தேவைப்படும் இரண்டு வீரர்கள் மட்டுமே கொண்ட பிரிவாகும். "இரட்டையர் பிரிவு" என்பது நான்கு வீரர்களைக் கொண்ட பிரிவாகும்,  ஒவ்வொரு அணியும் தலா இரண்டு வீரர்களைக் கொண்ட இரண்டு அணிகள் ஒருவருக்கொருவர் எதிரெதிர் மோதுகின்றன,  "கலப்பு இரட்டையர் பிரிவு" போட்டியில், ஒரு ஆண் வீரரும், ஒரு பெண்ணும் இணைந்து அணியை உருவாக்குகிறார்கள்.

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:விளையாட்டுகள்
நன்னூல் உரையாசிரியர்கள்

தமிழ் மொழியில் உள்ள இலக்கண நூல்களில் தலையாயது தொல்காப்பியமாகும். அதற்குப் பின் தோன்றிய இலக்கண நூல் பவணந்தி இயற்றிய நன்னூல் இன்றும் சிறப்புப் பெற்று விளங்குகிறது. சுருக்கமும் செறிவும் இந்நூலின் தனிச் சிறப்பியல்புகளாகும்.

## முதல் உரை
நன்னூலுக்குக் காலந்தோறும் பலர் உரை எழுதியுள்ளனர். ஒவ்வொரு உரைக்கும் தனிச்சிறப்பு இருக்கின்றது. நன்னூலுக்கு முதன் முதலில் தோன்றிய உரை மயிலைநாதர் உரையாகும்.
## உரையாசிரியர்கள்
* மயிலைநாதர்
*சங்கர நமச்சிவாயர்
*ஆண்டிப்புலவர்
*கூழங்கைத் தம்பிரான்
*இராமநுசக் கவிராயர்
*விசாகப்பெருமாள் ஐயர்
*ஆறுமுக நாவலர்
*சடகோப ராமாநுசாச்சாரியார்

## இதனையும் காண்க
* நன்னூல் உரைநூல்கள்
*நன்னூல்
*நன்னூற்காண்டிகையுரை (கூழங்கைத் தம்பிரான்)

## மேற்கோள்கள்


பகுப்பு:தமிழ் இலக்கண அறிஞர்கள்
பகுப்பு:உரையாசிரியர்கள்
பகுப்பு:துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள்
உத்தம அளவு மக்கள் தொகை கோட்பாடு

**உத்தம அளவுக்கோட்பாடு:
**மக்கட் தொகையில் ஏற்படும் மாற்றங்களுக்கும் அதன் விளைவாக தலா வருமானத்தில் ஏற்படும் மாற்றங்களுக்கும்மிடையே உள்ளத் தொடர்பினை உத்தம அளவுக்கோட்பாடு வெளிப்படுத்துகிறது.  நவீன பொருளியலறிஞர்களான சிட்விக், கேனன்,டால்டன் மற்றும் ராபின்ஸ் போன்றவர்கள் இக்கோட்பாட்டை ஆதரித்தார்கள்.*'

*வரைவிலக்கணமும் பொருளும்: இயற்கை வளங்கள்,மூலதனப் பொருட்களினிருப்பு,மற்றும் தொழில் நுட்ப நிலை ஆகியவற்றிற்கேற்ற சிறந்த மக்கட் தொகையே உத்தம அளவு மக்கள் தொகை எனலாம்.  இந்த மக்கட்தொகை அளவில் தலா உற்பத்தி (உண்மையான தலா வருமானம்) உச்சத்தில் இருக்கும்.

  வேறு வகையாகக் கூறினால், 'தலா உற்பத்தி  உச்சத்தில் இருக்கும்  நிலையில்  உள்ள  மக்கட் தொகையே உத்தம அளவு மக்கள் தொகை எனலாம்.  உத்தம அளவைவிட மக்கட்தொகை குறைவாக இருப்பின் அது மக்கள் தொகை குறைவாக உள்ள நாடு எனவும்,அதிகமாக இருந்தால், அது மிகை மக்கள் தொகை கொண்ட நாடு எனவும் அழைக்கலாம்.

விளக்கம்: ஒரு நாட்டில் இயற்கை வளங்களும், மூலதன கருவிகளும், தொழில் நுட்பநிலை ஆகியவை மாறாமல் நிலையாக இருப்பதாகக் கொள்வோம்.  இவ்வளங்களோடு ஒப்பிட  மக்கள் தொகை சிறியதாக இருக்கும் என்போம். மக்கட்தொகை அதிகரிக்குமானால், நாட்டில் தொழிலாளர்களும் அதிகரிப்பர்.மேற்கூறிய நிலையான வளங்களுடன் கூடுதலான தொழிலாளர்கள் சேர தலா உற்பத்தி அதிகரிக்கும்.  ஆரம்ப கட்டத்தில், சிறப்பு தேர்ச்சி காரணமாகவும்,  இயற்கை வளங்களை செம்மையாகப் பயன்படுத்துவதாலும்  தலா உற்பத்தி வேகமாக அதிகரிக்கும். தொடர்ந்து மக்கள் தொகை அதிகரித்தால், அனைத்து வளங்களும் முழுமையாகப் பயன்படுத்தப்பட்ட ஒரு நிலை உருவாகும்.  அப்பொழுது தலா வருமானம் உச்சத்தில் இருக்கும். இந்த அளவினையே உத்தம அளவு மக்கட்தொகை என்கிறோம்.

இதைவிட அதிகமாக மக்கட்த்தொகை அதிகரித்தால் அந்நாடு மிகை மக்கட் தொகை கொண்ட நாடாகக் கருதப்படும்.மேலும் தலா உற்பத்தி குறையத் தொடங்கும்.  வளங்கலோடு ஒப்பிட அதிக தொழிலாளர்கள் இருப்பது தெரியும்.  கொடுக்கப்பட்ட வளங்கள் மற்றும் மூலதனப் பொருட்கள் அதிக தொழிலாளர்களிடையே பகிர்ந்து கொள்ளும் போது தனியொருவர்க்கு கிடைக்கும் மூலப்பொருளின் அளவு குறையும்.  ஆகவே சராசரி உற்பத்தி குறையும்.  தலா உற்பத்தியின் அளவு குறையும்பொழுது, தலா வருமானம், மக்களின் வாழ்க்கைத் தரம் முதலியனவும் குறையும்.  மிகை மக்கட்தொகையானது, குறைவான வாழ்க்கைத் தரம், மறைமுக வேலையின்மை, உணவுப் பற்றாக்குறை ஆகியவற்றிற்கு வழி வகுக்கும்.  குறைவான மக்கட் தொகை, மிகை மக்கட் தொகை இரண்டுமே குறைபாடுகளைக் கொண்டாதாகும். தலா உற்பத்தி உச்ச நிலையில் உள்ள  உத்தம அளவு மக்கட்தொகையே ஒரு நாட்டிற்கு மிகச் சிறந்த மக்கட்தொகையாகும்.
பகுப்பு:மக்கள் தொகையியல்
பூஜ்யம் (கணிதம்)

கணிதத்தில், பூஜ்யம் (ஜெர்மன்: பூஜ்யம் என்பது "பூஜ்யம்", இது லத்தீன் மொழி: nullus meaning "none") [1] என்பது பூஜ்ஜிய உறுப்பினர்களை பூஜ்ஜியத்தில் அல்லது ஒரு பூஜ்ய மதிப்பில் கொண்டிருப்பதற்கான வழிமுறையாகும். சில நேரங்களில் குறியீடு ∅ "பூஜ்யம்" 0 லிருந்து 0 இல் இருந்து வேறுபடுவதற்குப் பயன்படுத்தப்படுகிறது.  சில நேரங்களில் அலிஃப் பூஜ்யம் என்று அழைக்கப்படுகிறது.

பூகோள வெக்டர் இடத்தில் பூஜ்ய வெக்டர் பூஜ்ய வெக்டராக உள்ளது; மின்கோவ்ஸ்கி விண்வெளி போன்ற ஒரு seminormed திசையன் இடத்தில், பூஜ்ய வெக்டர்கள் பொதுவாக, பூஜ்யம் அல்லாதவை. தொகுப்பு கோட்பாட்டில், null செட் பூஜ்ஜிய உறுப்புகள் கொண்ட தொகுப்பு ஆகும்; மற்றும் அளவீட்டு கோட்பாட்டில், ஒரு பூஜ்ய தொகுப்பு என்பது பூஜ்ஜிய அளவிலான ஒரு தொகுப்பு ஆகும்.

வரைபடத்தின் ஒரு பூஜ்ய இடம் என்பது படத்தின் பூஜ்ய உறுப்புக்குள் (பூஜ்ய உறுப்பு தலைகீழ் படம்) இல் மாற்றியமைக்கப்பட்ட களத்தின் ஒரு பகுதியாகும்.

புள்ளிவிவரங்களில், பூஜ்ய கற்பிதக் கொள்கையானது, புள்ளிவிவர சான்றுகள் இல்லையெனில் சுட்டிக் காட்டாவிட்டால் ஒரு கருத்தாகும் என்பது உண்மைதான்.

பகுப்பு:கணிதம்
கரியப்பன அள்ளி

**கரியப்பனஅள்ளி** (*Kariappanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643634. இது பள்ளிப்பட்டி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும், பென்னாகரத்தில் இருந்து 21 கிலோமீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E  ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 994, மொத்த மக்கள் தொகைகள் 801,. இதில் 413 ஆண்களும், 388 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 55.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
நீடித்த நவீன கரும்பு சாகுபடி

**நீடித்த நவீன கரும்பு சாகுபடி** என்பது  நவீன கரும்பு சாகுபடி முறையில் விளைச்சலை அதிகப்படுத்தும் உத்திகளோடு, தண்ணீர் சேமிப்பு குறித்தும் முக்கியத்துவம் அளிக்கப்பட்டும் முறையாகும்.

### முக்கிய கோட்பாடுகள்

* ஒரு விதைபரு சீவல்களிலிருந்து (BUD CHIPS) நாற்றங்கால் அமைத்தல் 
* இளம் ( 25 - 35 நாட்கள் வயதான ) நாற்றுகளை எடுத்து நடவு செய்தல்
* வரிசைக்கு வரிசை 5 அடி இடைவெளியும், நாற்றுக்கு நாற்று 2 அடி இடைவெளியும் பராமரித்தல்,
* சொட்டு நீர்ப் பாசனத்தின் வழி உரமிடுதல்,
* இயற்கை சார்ந்த உரங்கள், பயிர் பாதுகாப்பு மற்றும் பராமரிப்பு முறைகளுக்கு போதிய அளவு முக்கியத்துவம் அளித்தல்,
* ஊடுபயிரிட்டு மண்வளம் மற்றும் மகசூல் அதிகரிக்க வழி செய்தல்,

### நீடித்த நவீன கரும்பு சாகுபடியின் பயன்கள்

*  தண்ணீர் உபயோகிப்பு திறன் கூடுகிறது,
*  சரியான அளவு உரங்களை உபயோகிப்பதன் மூலம் பயிர்களுக்கு ஊட்டச்சத்து பராமரிப்பு சிறப்பாக அமைகிறது,
*  காற்று மற்றும் சூரிய ஒளி அதிக அளவு பயிர்களுக்கு கிடைக்கிறது. அதனால் கரும்பில் சர்க்கரை கட்டுமானம் அதிகரிக்கிறது.
*  மொத்த சாகுபடி செலவு குறைகிறது.
*  விவசாயிகளுக்கு ஊடுபயிர் மூலம் இரட்டை வருமானம் கிடைக்கிறது.
*  மகசூல் அதிகரிப்பு.

### உசாத்துணை
*வேளாண்மை சார்ந்த தொழில்நுட்பங்கள்,  நூல் - 2017 ஜூன், வேளாண்மைத் துறை, தர்மபுரி

பகுப்பு:வேளாண்மை
பகுப்பு:கரும்பு
குறத்தியறை ஒளவையாரம்மன் கோயில்

கன்னியாகுமரி மாவட்டத்தின் பூதப்பாண்டிக்கு வடக்கே  குறத்தியறை என்னும் சிற்றூரில் *ஒளவையாரம்மன் கோயில்* உள்ளது. இக்கோயில் சங்ககாலப்புலவர் ஒளவையாருக்கென கட்டப்பட்டது. ஔவையாரை ஔவையாரம்மன் என அம்மனுக்கான பின்னோட்டோடு அழைக்கின்றனர்.

## சிறப்பு வழிபாடு
ஆடிச் செவ்வாய் கிழமைகளில் ஒளவையாரம்மன் கோயிலில் கூழும் கொழுக்கட்டைகளும் படைக்கப்படுகின்றன.

## தொன்மம்
குறத்தியறை ஒளவையாரம்மன் கோயிலில் தங்கள் பெண்ணின் திருமணத்திற்கு எட்டு நாட்களுக்கு முன்பு வந்து ஒளவையாருக்கு வழிபாடு நடத்தியிருக்கிறார்கள். அந்த வழிபாடு முடிந்த சில மணி நேரங்களுக்குப் பிறகு ஔவையாரம்மன் சந்நிதியில் ஆபரணங்கள் நிறைந்த தங்க தாம்பாளம் இருந்ததாகவும், ஆபரணங்களை மணமக்களுக்கு அணிவித்து திருமணம் நடத்தியுள்ளனர். பின்பு தாம்பாளத்தை திருமணம் முடிந்த எட்டு நாட்களுக்குப் பிறகு அம்மனுக்கு அர்ச்சனை செய்து திருப்பி வைத்துள்ளார்கள்.

தட்டினை வைக்கும் போது எடுத்தேன் என அம்மன் அசிரீரியாத கூறுவார். ஒருமுறை இவ்வழக்கத்தை பார்த்தேன் என ஒருவன் கூற அதிலிருந்து இவ்வழக்கம் தடைபட்டதாக கூறுகின்றனர்.

## ஆதாரங்கள்

## வெளி இணைப்புகள்
ஆடிச்செவ்வாய் வழிபாடு - ஔவையார்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள்
மானாமதுரை-விருதுநகர் இருப்புப்பாதை

**மானாமதுரை-விருதுநகர்** (*Manamadurai–Virudhunagar line*) இருப்புப்பாதை தமிழ்நாட்டிலுள்ள விருதுநகர் மற்றும் மானாமதுரை ஆகிய நகரங்களை இணைக்கிறது.

## வரலாறு
மானாமதுரை சந்திப்பிலிருந்து-விருதுநகர் சந்திப்பிற்கு புதிய இரயில்வே பாதை மூன்றாவது ஐந்தாண்டு திட்டத்தில் முன்மொழியப்பட்டது. இது ஏற்கனவே அமைந்துள்ள மானாமதுரை - மதுரை சந்திப்பு மற்றும் மதுரை - விருதுநகர் சந்திப்பு ஆகிய வழித் தடங்களுக்கிடையேயான நெரிசலைக் குறைக்கும் என கருதப்பட்டது. 

1963 ஆம் ஆண்டு செப்டம்பர் 1ஆம் நாள், 22.66கி.மீ (14.08மைல்) தூரமுடைய விருதுநகர் சந்திப்பு - அருப்புக்கோட்டை பிரிவானது திறக்கப்பட்டு, அதே ஆண்டில் அப்போதைய  தமிழக முதல்வர் கே.காமராசரால் அருப்புக்கோட்டை இரயில் நிலையமும் திறந்து வைக்கப்பட்டது. மேலும் மே 2, 1964 ல், 43.89 கிலோமீட்டர் (27.27 மைல்) தூரமுள்ள அருப்புக்கோட்டை-மானாமதுரை சந்திப்பு இருப்புப்பாதையானது போக்குவரத்துக்குத் திறக்கப்பட்டது.

67கி.மீ (42மைல்) தூரமுடைய மீட்டர் பாதை வகை  இருப்புப்பாதைப் பிரிவான  இதில் அருப்புக்கோட்டை, திருச்சுழி மற்றும் நரிக்குடி ஆகிய மூன்று இரயில் நிலையங்களும் அமைந்து பயணிகள் மற்றும் சரக்குப் போக்குவரத்துக்கு மிகவும் உதவியது. 2008ஆம் ஆண்டு, மீட்டர் கேஜிலிருந்து அகல இரயில் பாதையாக மாற்றியமைத்தல் பொருட்டு இந்த இருப்புப்பாதைப் பிரிவு மூடப்பட்டது.

22 இடங்களில் ஆளில்லா கடக்கும் சாலைகளைக் கொண்ட இந்த இருப்புப்பாதைப் பிரிவானது ஆண்டு சூன் மாதம் 21 ஆம் நாள் போக்குவரவுக்கானப் பாதுகாப்பு ஆய்விற்கு உட்படுத்தப்பட்டது. இறுதியாக  செலவழிக்கப்பட்டு, ஐந்து பெரிய பாலங்கள், 145 சிறு பாலங்கள் மற்றும் ஐந்து இரயில் நிலையங்களுடன் கூடிய, விருதுநகர் மற்றும் சிவகங்கை மாவட்டங்களுக்கு இடையிலான  இந்த அகலப் பாதைப் பிரிவானது சிவில் விமானப் போக்குவரத்துத் துறை அமைச்சர் கே.சி.வேணுகோபாலால் மீண்டும் திறந்து வைக்கப்பட்டது.

## மேற்கோள்கள்

## வெளியிணைப்புகள்
* Southern Railways - Official Website

பகுப்பு:விருதுநகர் மாவட்டம்
பகுப்பு:சிவகங்கை மாவட்டம்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழகத் தொடருந்து வழித்தடம்
உராய்வுமானி

**உராய்வுமானி** (*tribometer*) என்பது உராய்வின் அளவுகளை, குறிப்பாக இரண்டு தொடர்புடைய பரப்புகளுக்கிடையேயான  உராய்வுக் குணகம், உராய்வு விசை, தேய்மான அளவு,  மற்றும் வளைவு அளவு ஆகியவற்றை அளவிடப் பயன்படும் ஒரு துணைக்கருவியாகும். இது 18 ஆம் நூற்றாண்டின் டச்சு அறிவியலாளர் பீட்டர் வான் முசன்புரூக் என்பவரால் கண்டுபிடிக்கப்பட்டது.

இது உராய்வுப்பரிசோதனைக்கருவி (*tribotester*) என்று  பொதுவான பெயரால் குறிப்பிடப்பட்டுள்ளது. இக்கருவி மூலம் பரிசோதனைகள் செய்யவும், தேய்மானம், உராய்வு மற்றும் உயவு போன்ற உராய்வியலின் பாடங்களை உருவகப்படுத்தவும் பயன்படுத்தப்படுகிறது. இவை பெரும்பாலும் உற்பத்தியாளர்கள் தங்கள் தயாரிப்புகளின் நீண்டகால செயல்திறனைச் சோதித்து ஆய்வு செய்யவும் பயன்படுகிறது. எடுத்துக்காட்டாக, எலும்பியல் உட்பொருட்களை உற்பத்தி செய்யும் உற்பத்தியாளர்கள் உராய்வுப்பரிசோதனைக்கருவிக்கு கணிசமான  தொகையை செலவழித்து  மனித இடுப்பு மூட்டுகளில் ஏற்படும் இயக்கங்களையும், சக்திகளையும் துல்லியமாக கண்டறிகின்றனர்.

## மேற்கோள்கள்

## வெளி இணைப்புகள்
* http://www.invogineering.com/index.html 
* http://rtec-instruments.com/tribometers.htm 
* http://www.tribonet.org/tribometers/ - List of various types of tribometers

பகுப்பு:உராய்வியல்
பகுப்பு:அளவிடும் கருவிகள்
பகுப்பு:பொருளறிவியல்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
அணுப்போர் குளிர்காலம்

**அணுப்போர் குளிர்காலம்** (Nuclear Winter)  என்பது ஒரு முழு அளவு அணுப்போர் நிகழும்போது ஏற்படும் வெடிப்பினாலும் தீக்கனலாலும், பல இலட்சம் டன் துாசுகளும், காியும், புகையும் பூமியைச் சூழும். இதனால் புவிப் பரப்பின் மீது விழும் சூாிய ஆற்றலின் அளவு மிகக் குறையும். இருளும் கடும் குளிரும் புவி முழுவதும் நிலவும். இதன் விளைவாக புவியின் வெப்பச் சமநிலை சீா்குலையும்.

இந்த அணுப்போாில் தப்பிப் பிழப்பவா்கள் இருள்மயமான கடுங்குளிரை ஏறத்தாழ ஓராண்டுக்கு மேல் எதிா்கொள்ள வேண்டியிருக்கும் என அறிவியலாளா்கள் கணித்துச் சொல்லி இருக்கிறாா்கள்.
## மேற்கோள்

பகுப்பு:காலநிலை
பகுப்பு:சூழல் மாசடைதல்
பகுப்பு:அணு ஆயுதப்போர்
தண்டுமலர்கள்

__NOTOC__

தண்டு மலர்கள் (Cauliflory) என்பது ஒரு தாவரவியல் சொல் ஆகும். பொதுவாக மலர்கள் தாவர தண்டின் ஒரு சிறப்பு கிளையிலிருந்து தான் தோன்றும். ஆனால் சில தாவரங்களில் மலர்கள் தாவர தண்டிலிருந்து நேரடியாகத் தோன்றுகின்றன. இதுவே தண்டு மலர் என அழைக்கப்படுகிறது. 
     இவ்வகை அமைப்பு மரம் ஏற முடியாத விலங்குகள் மற்றும்  பறவைகள் மூலம் மகரந்தச்சேர்க்கை நடைபெறவும் விதைகள் பரவவும் உதவுகின்றது.  இவ்வகைத் தாவரங்களில் கனிகள் பழுக்கும் முன்னரே உதிர்ந்து தரையை அடைந்த பின்னர் தான் பழுக்கின்றன.
## எடுத்துக்காட்டு
* பைக்கஸ் ரேசெமொசா
* பைக்கஸ் சன்ச்பாரிக்கா
* பைக்கஸ் சர்
* பைக்கஸ் சைகோமொராஸ்
* சைசிஜியம் மூரி
* சைசிஜியம் கார்மிப்லோரம்
* பலாப்பழம்
* பப்பாளி

## மேற்கோள்

பகுப்பு: தருமபுரி மாவட்ட ஆசிரியர்கள் தொடங்கிய கட்டுரைகள்
ஆண்டிப்புலவர்

**ஆண்டிப்புலவர்** நன்னூலுக்கு விருத்தப்பாவினால் உரை இயற்றியவர்..இவர் ஆசிரிய நிகண்டும் இயற்றினார். உரையறி நன்னுால் இன்று கிடைக்கவில்லை.

## வாழ்ந்த காலம்
தொண்டை மண்டலத்தில் செஞ்சிக்கு அருகேயுள்ள ஊற்றங்கால் என்பது ஆண்டிப்புலவரின் பிறப்பிடமும் இருப்பிடமும் ஆகும்..

## சிறந்த ஆசிரியர்
சிறந்த தமிழறிஞராக விளங்கினார். தந்தையரிடம் கல்வி பயின்ற இவர் கல்வியிற் சிறந்து பலருக்கு ஆசிரியராகத் திகழ்ந்தார்.

## நன்னுால் சூத்திர விளக்கம்

:செம்மையும் கருமையும் பசுமையும் வெண்மையும்
::திண்மையும் நுண்மையும் யுடனே
:சிறுமையும் பெருமையும் குறுமையும் நெடுமையும்
::தீமையும் துாய்மையும் அலால்
:வெம்மையும் குளிர்மையும் கொடுமையும் கடுமையும்
::மேன்மையும் கீழ்மையும் யும்பின்
:மெய்ம்மையும் வறுமையும் பொய்ம்மையும் வன்மையும்
::மெனமையும் நன்மை யும்சொல்
:ஐம்மையும் பழமையும் புதுமையும் இனிமையும்
::அணிமையும் நிலைமை யும்நேர்
:ஆண்மையும் மும்மையும் ஒருமையும் பன்மையும்
::அறுமையும் இருமையும் மிக்க
:கைம்மையும் கூர்மையும் கேண்மையும் சேண்மையும்
::கடிய வளமையும் இளமையும்
:காணரிய முதுமையும் பண்புப் பகாப்பதம்
::காட்டுமின் னனைய மாதே

## மேற்கோள்கள்


பகுப்பு:இலக்கணம்
பகுப்பு:உரையாசிரியர்கள்
பாலிப்பட்டி

**பாலிப்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பென்னாகரம் வட்டம் பாலிப்பட்டி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. ஆகும். இங்கு மொத்த குடியிருப்புகள் 191, மொத்த மக்கள் தொகைகள் 723,. இதில் 378 ஆண்களும், 345 பெண்களும் அடங்குவர்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
இந்தியத் தேசிய இயற்பியல் ஆய்வுக்கூடம்

**இந்தியத் தேசிய இயற்பியல் ஆய்வுக்கூடம்** (*National Physical Laboratory of India*) என்பது புது தில்லியில் அமைந்துள்ள இயற்பியல் ஆய்வுக்கூடம் ஆகும். இது இந்தியாவின் அளவீட்டு தர ஆய்வுக்கூடமாக் திகழ்கிறது. இது இந்தியாவில் அனைத்துலக முறை அலகுகள் தரங்களைப் பராமரித்தலுடன் எடைகள் மற்றும் நடவடிக்கைகளின் தேசிய தரங்களைக் கணக்கிடுகிறது.

## வரலாறு
இந்தியத் தேசிய இயற்பியல் ஆய்வுக்கூடம், 1900ஆம் ஆண்டு நிறுவப்பட்டது. இது அறிவியல் மற்றும் தொழிலக ஆய்வு மன்றத்தின் கீழ் அமைக்கப்பட்ட, ஆரம்பகால தேசிய ஆய்வகங்களில் ஒன்றாகும். 1947ஆம் ஆண்டு ச்னவரி 4 ஆம் தேதி ஜவஹர்லால் நேரு தேசிய இயற்பியல் ஆய்வகத்திற்கு அடிக்கல் நாட்டினார். க. சீ. கிருட்டிணன் ஆய்வகத்தின் முதல் இயக்குநராக நியமிக்கப்பட்டார். ஆய்வகத்தின் பிரதான கட்டிடடத்தை 1950 சனவரி 21 அன்று முன்னாள் துணைப்பிரதமர் சர்தார் வல்லபாய் பட்டேல் திறந்து வைத்தார். முன்னாள் பிரதமர் இந்திரா காந்தி, திசம்பர் 23, 1975-ல் ஆய்வகத்தின் வெள்ளி விழா கொண்டாட்டத்தை தொடங்கி வைத்தார்.

## ஆராய்ச்சி திட்டங்கள்
இந்தியத் தேசிய இயற்பியல் ஆய்வுக்கூடம் ஆராய்ச்சியிலும் ஈடுபட்டுள்ளது. தேசிய இயற்பியல் ஆய்வகம் மேற்கொண்டுள்ள முக்கியமான ஆராய்ச்சி நடவடிக்கைகளில் ஒன்று, இந்தியத் தேர்தல்களில் மோசடியான வாக்களிப்பைத் தடுக்க பயன்படுத்தப்படும் அழியாத மையுக்கான இரசாயன கலவையினை உருவாக்கியதாகும். மைசூர் பெயிண்ட்ஸ் மற்றும் வார்னிஷ் லிமிடெட் தயாரித்துள்ள இந்த மை, வாக்காளர் ஏற்கனவே வாக்களித்ததற்கான அடையாளமாக, வாக்காளரின் விரல் நகத்தில் தடவப்படுகிறது.

இந்தியத் தேசிய இயற்பியல் ஆய்வுக்கூடம் உயிர் உணர்வி மேம்பாட்டில் பணிபுரியும் பிரிவையும் கொண்டுள்ளது. தற்போது இந்தப் பிரிவு முனைவர் சி. சர்மா தலைமையில் செயல்படுகிறது. இந்தப் பிரிவு முதன்மையாக கொலஸ்டிரால், அளவீடு மற்றும் நுண்ணீர்மம் அடிப்படையிலான உயிர் உணர்விகள் உருவாக்கத்தில் கவனம் செலுத்துகிறது. யூரிக் அமிலத்தைக் கண்டறிவதற்கான உயிர் உணர்விகளையும் உருவாக்குகிறது.

## தலைசிறந்த பணியாளர்கள்
இந்தியத் தேசிய இயற்பியல் ஆய்வுக்கூடத்தில் பணிபுரியும்/பணிபுரிந்த ஊழியர்கள் பெற்ற சிறப்புகளும் விருதுகளும்:

### [[பத்ம பூசண்]]
* க. சீ. கிருட்டிணன் - 1954 
* ஏ. ஆர். வர்மா – 1982 
* ஏ. பி. மித்ரா - 1989 
* எஸ். கே. ஜோஷி - 2003

### [[பத்மசிறீ]]
* எஸ். கே. ஜோஷி – 1991

### [[சாந்தி ஸ்வரூப் பட்நாகர் விருது]]
* க. சீ. கிருட்டிணன் - 1958 
* ஏ. பி. மித்ரா - 1968 
* வினய் குப்தா - 2017

## பிற
காலநிலை மாற்றம் தொடர்பான பருவநிலை மாற்றத்துக்கான பன்னாட்டு அரசுக் குழுவில் ஏ. பி. மித்ரா மற்றும் செம்மேந்திர சர்மா - 2007-ல் அரசுகளுக்கிடையேயான குழுவிற்கான நோபல் அமைதி பரிசு பெற்ற குழுவின் பங்களிப்பாளர்களாகச் செயல்பட்டனர்.

## மேற்கோள்கள்

பகுப்பு:தில்லியில் உள்ள ஆய்வுக் கழகங்கள்
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
டெத் நோட்

***டெத் நோட்*** (ஆங்கிலம்: *Death Note* ஜப்பானீஸில்: *デスノート* மொழிபெயர்ப்பு: மரணக்குறிப்பு) என்பது சுகிமி ஓபாவால் எழுதப்பட்ட ஜப்பானிய மங்கா தொடர் மற்றும் தகேஷி ஒபடாவால் விளக்கப்பட்டுள்ளது. இந்த கதை லைட் யாகமி என்ற உயர்நிலைப் பள்ளி மாணவனைப் பின்வருமாறு கூறுகிறது. ரியுக் என்ற ஒரு எமனிடம் இருந்து ஒரு புத்தகத்தை கண்டுபிடிப்பவர், அதன் பயனாளர் பெயர், முகம் தெரிந்தவர் யாரையும் கொல்லும் திறனை வழங்குகிறது. இந்த புத்தகம் பயன்படுத்தி "கடவுள்" என்றும் தூய்மைப்படுத்தப்பட்ட ஒரு உலகத்தை உருவாக்கவும் மற்றும் ஆளவும் லைட் மேற்கொண்ட முயற்சிகளையும், அவரைத் தடுத்து நிறுத்த எல் என்றழைக்கப்படும் ஒரு துப்பறிவாளரின் முயற்சியையும் சுற்றி இந்த மையம் அமைந்துள்ளது.

## மங்கா மற்றும் அனிமே
டிசம்பர் 2003 முதல் மே 2006 வரை ஷூய்சாவின் மங்கா பத்திரிகையாளர் வீக்லி ஷோன்னன் ஜம்ப் என்பதில் இறப்பு குறிப்பு முதன்முறையாக வரிசைப்படுத்தப்பட்டது. இந்த 108 அத்தியாயங்கள் மே 2004 மற்றும் அக்டோபர் 2006 க்கு இடையில் 12 டாங்கோபோன் தொகுதிகளாக வெளியிடப்பட்டன. 2006 ஆம் ஆண்டு அக்டோபர் 3 ஆம் தேதி ஜப்பானில் ஒளிபரப்பப்பட்ட அனிம் தொலைக்காட்சி தழுவல் ஜூன் 26, 2007. 37 அத்தியாயங்களின் தொகுக்கப்பட்ட, அனிம் மேட்ஹவுஸ் உருவாக்கியது மற்றும் டெட்சுரோ ஆராக்கி இயக்கியது. நிஸ்யோ இஸின் எழுதப்பட்ட தொடரின் அடிப்படையில் ஒரு ஒளி நாவல் 2006 இல் வெளியிடப்பட்டது. கூடுதலாக, நிண்டெண்டோ என பல்வேறு காணொளி விளையாட்டுகள் கொனமி வெளியிட்டன. ஜூன் 17, 2006, நவம்பர் 3, 2006, மற்றும் பிப்ரவரி 2, 2008, மற்றும் 2015 ஆம் ஆண்டில் ஒரு தொலைக்காட்சி நாடகம் ஆகியவற்றில் ஜப்பானில் வெளியிடப்பட்ட மூன்று நேரடி-திரைப்படத் திரைப்படங்களாக இந்தத் தொடர் மாற்றப்பட்டது. "மரண குறிப்பு: புதிய தலைமுறை" 2016 ஆம் ஆண்டில் படம் வெளியிடப்பட்டது. ஆகஸ்ட் 25, 2017 ஆம் ஆண்டுகளில் நெஃப்ஃப்லியில் ஒரு புதிய அமெரிக்க படம் வெளியிடப்பட உள்ளது.thumb|இடது

மரணக்குறிப்பு ஊடகம் வட அமெரிக்காவில் விஸ் மீடியாவால் உரிமம் பெற்றது மற்றும் வெளியிடப்பட்டது, காணொளி விளையாட்டுகள் மற்றும் ஒலிப்பதிவு தவிர. விஸ் மீடியாவுக்கு உரிமம் வழங்குவதற்கு முன்னர் வட அமெரிக்காவில், அனிமேட்டிலிருந்து வரும் அத்தியாயங்கள், முதலில் கனடாவில் உள்ள பயோனிக்ஸ் அனிமேட் பிளாக் மற்றும் அமெரிக்காவில் டிவிடி வெளியீட்டை வெளியிட்ட அடல்ட் ஸ்விமின் மீது ஒளிபரப்பப்பட்டது. 2008 ஆம் ஆண்டில் சில வட அமெரிக்க திரையரங்குகளில், நேரடி காணொளி வெளியீடுகளைப் பெறுவதற்கு முன்னர் நேரடி திரைப்படங்கள் சுருக்கமாக நடித்தன.

## குறிப்புகள்
பகுப்பு:மங்கா தொடர்கள்
தித்தியோப்பன அள்ளி

**தித்தியோப்பனஅள்ளி** (*Thithiyoppanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643637. இது தித்தியோப்பன அள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பென்னாகரத்தில் இருந்து 17 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E  ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1441, மொத்த மக்கள் தொகைகள் 6139. இதில் 3224 ஆண்களும், 2915 பெண்களும் அடங்குவர்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
படச்சுருள்

thumb|right|ஃப்யூஜிஃபிலிம் - ஸ்ப்ளூல் 120 வகை எதிர்மறை படச்சுருள் வகை
**படச்சுருள்** (*Roll film*) என்பது ஒளிப்படம் எடுக்கும்போது படத்தை பதிவு செய்யும் ஒரு சுருளாகும். படச்சுருள் காமிராவில் வைத்து படம் எடுப்பதற்கு முன்பும், பின்பும் அதனை இருட்டில் வைத்திருப்பது அவசியமாகும். ஒளி எதிா்பாராமல் சிறிது விழுந்தாலும் படச்சுருளில் பதிந்துள்ள காட்சி பாதிப்புக்குள்ளாகும். வெள்ளி புரோமைடு பூசப்பட்டுள்ள படச்சுருளில் படம் எடுக்கும்போது விழும் ஒளி, வேதி வினை காரணமாக அதனை வெள்ளியாகக் குறைக்கிறது. அப்போது ஒளிவிழுந்த பகுதியில் வெள்ளி புரோமைடும் காணப்படும். இவ்வாறு படம் எடுக்கப்பட்ட படச்சுருளை இருட்டறையில் வைத்து வேறு சில வேதி கரைசலில் கழுவி சீராக்குதல் ( PROCESSING ) வேண்டும். இந்தப் பணிக்கு பின்பே நமக்குத் தேவையான ஒளிப்படங்கள் கிடைக்கின்றன.

படச்சுருளில் நிகழ்வது ஒளி வேதியியல் வினையாகும். படச்சுருள் இருட்டறையில் இல்லையெனில் ஒளிவிழக்கூடாத பகுதியில் கூட ஒளிபட்டு வெள்ளி புரோமைடு வேதிவினைபுாிந்து வெள்ளி அணு மட்டுமே மிஞ்சும்.
## மேற்கோள்

பகுப்பு:ஒளிப்படக்கருவி உபகரணங்கள்
கரும்புதோகை உரம்

**கரும்புதோகை உரம்**

கரும்பு சாகுபடிய்ல் கழிவுப்பொருளாக கிடைக்கும் கரும்பு இலை கரும்புதோகை எனப்படும்.கரும்பு அறுவடைக்குப் பின்னர் இவை பொதுவாக எரித்து சாம்பலாக்கப் படுகின்றன.ஆனால் இவற்றில் கணிசமான அளவு தழை,மணி,சாம்பல் சத்துகள் உள்ளன.இவற்றை முறையாக மட்க வைத்து மதிப்பு மிக்க உரமாக மாற்றலாம்

பகுப்பு:வேளாண்மை
வட்டுவனஅள்ளி

**வட்டுவனஅள்ளி** (*Vattuvanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண்  643639. இது வட்டுவனஅள்ளி ஊராட்சிக்கு உட்பட்டது.

## அமைவிடம்
இந்த ஊர் மாவட்டத் தலைநகரான தருமபுரியிலிருந்து 45 கிலோமீட்டர் தொலைவிலும், பென்னாகரத்தில் இருந்து 55 கிலோமீட்டர் தொலைவிலும் உள்ளது. மேலும் இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E  ஆகும்.

## மக்கள் வகைப்பாடு
2011 மக்கள்தொகைக் கணக்கெடுப்பின்படி இந்த ஊரில் மொத்த வீடுகள் 1869, மொத்த மக்கள்தொகை 7537 பேர் ஆவர்,. இதில் 3938 பேர் ஆண்களும், 3599 பேர் பெண்களும் அடங்குவர்.

## ஊரில் உள்ள கோயில்கள்
* வட்டுவனஅள்ளி கதிரி பெருமாள் கோயில்
* வட்டுவன அள்ளி கரக மாரியம்மன் கோயில்
* வட்டுவன அள்ளி கோட்டூர் மாரியம்மன் கோயில்
* வட்டுவன அள்ளி மொரப்பூர் மாரியம்மன் கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
புதுக்கோட்டை (அரியலூர் மாவட்டம்)

**புதுக்கோட்டை** என்பது தமிழ்நாட்டின் அரியலூர் மாவட்டத்தில் உள்ள அரியலூர் தாலுகாவைச் சேர்ந்த ஒரு கிராமமாகும். இந்தக் கிராமத்தில் 2001ஆம் ஆண்டு வரை 1,856 பேருடன் கூடிய சிறிய குடியேற்றத்தை ஏற்படுத்தியது. இந்தக் கிராமம் திருச்சிராப்பள்ளி மாவட்டம், தஞ்சாவூர் மாவட்டம் மற்றும் அரியலூர் மாவட்ட எல்லைகளின் அருகில் அமைந்துள்ளது.

புதுக்கோட்டை கிராமம் 1947-இல் நிறுவப்பட்ட கிராம பஞ்சாயத்து நிர்வாகத்தால் நிர்வகிக்கப்படுகிறது. 2011-ஆம் ஆண்டு வரை, இக்கிராமமானது 2.62 சதுர கி.மீ. பகுதியை உள்ளடக்கியது. இக்கிராம் 2,902 மக்கள்தொகையினைக் கொண்டது. கிராமத்திற்குச் செல்லும் போக்குவரத்து வழிவகை சாலைகள் ஆகும். அருகாமையிலுள்ள துறைமுகம் (நாகப்பட்டினம்) 125 கி.மீ., அருகிலுள்ள வானூர்தி நிலையம் (திருச்சிராப்பள்ளி) 47 கி.மீ. தூரங்களில் உள்ளன.

புதுக்கோட்டை கிராமம் தென்னிந்திய, ரோமன் கத்தோலிக்க மற்றும் தமிழ்நாடு எவாஞ்சலிக்கல் லூதரன் திருச்சபை போன்ற பல்வேறு அமைச்சுக்களால் மூன்று கிறித்துவ தேவாலயங்கள் கிராமத்தினைச் சுற்றி கட்டப்பட்டுள்ளன. கிறித்துவம் மிகவும் பிரபலமாக உள்ளது. இங்கே ஒரு சிறிய கோவில் தமிழ் இந்து மக்களால் கட்டப்பட்டது.

இந்தக் கிராமமானது வளமான காவேரி வடிநிலத்தின் ஒரு பகுதியாகும். வேளாண் மற்றும் மீன் வளர்ப்பு இந்தக் கிராமத்தின் முக்கிய தொழில். புதுக்கோட்டை கிராமத்தில் உள்ள வேளாண்மைத் துறையின் முக்கிய வேளாண்பொருட்கள் அரிசி, கரும்பு, காய்கறிகள், பருப்பு மற்றும் பழங்கள் ஆகும்.

## புவியியல்
புதுக்கோட்டை கிராமம் தமிழ்நாடு மாநிலத்தில் அரியலூர் மாவட்டத்தில் உள்ள ஒரு கிராம பஞ்சாயத்து ஆகும். இது கொள்ளிடம் ஆற்றின் கரையில் அமைந்துள்ளது.

## பள்ளிகள்
புதுக்கோட்டை கிராமத்தில் இரண்டு பள்ளிகள் உள்ளன:
* கிறித்துவ ஒன்றிய நடுநிலைப் பள்ளி
* தூய மேரி ஆரம்பப் பள்ளி

## மருத்துவமனைகள்
* ஆர். சி. நர்சிங் ஹோம், உரோமன் கத்தோலிக்க கும்பகோணம் திருச்சபையினால் பராமரிக்கப்படுகிறது.

## மக்கள்தொகை
2001-ஆம் ஆண்டு மேற்கொள்ளப்பட்ட இந்திய மக்கள்தொகைக் கணக்கீட்டின்படி புதுக்கோட்டை கிராமத்தில் 895 ஆண்களும் 963 பெண்களுமாக மொத்த மக்கள்தொகை 1,858 ஆகும்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
காட்டுநாய்கன அள்ளி

**காட்டுநாய்கனஅள்ளி** (*Kattinaickenahalli*) என்பது இந்தியாவின் தமிழ்நாட்டின், தர்மபுரி மாவட்டம், பென்னாகரம் வட்டம், அஜ்ஜனஅள்ளி ஊராட்சிக்கு உட்பட்ட ஒரு சிற்றூர் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E  இந்த ஊரானது பென்னாகரத்தில் இருந்து 6 கி.மீ தொலைவிலும், தருமபுரியில் இருந்து 23 கி.மீ தொலைவிலும் உள்ளது. 

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 326 வீடுகளும் 1480மக்களும் வாழ்கின்றனா். இதில் 779 ஆண்களும், 701 பெண்களும் அடங்குவர். இந்த ஊரில் உள்ள மக்களின் கல்வியறிவு விகிதம் 47.36% ஆகும். இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
மார்கழி

thumb|300px|right|மார்கழி மாதத்தில் சூரியனின் நிலை.

சூரியமான முறையில் கணிக்கப்படும் தமிழ் காலக் கணிப்பு முறைப்படி ஆண்டின் ஒன்பதாவது மாதம் **மார்கழி** ஆகும். சூரியன் தனு இராசியுட் புகுந்து அதைவிட்டு வெளியேறும் வரையிலான 29 நாள், 20 நாடி, 53 விநாடி கொண்ட கால அளவே இம் மாதமாகும். வசதிக்காக இந்த மாதம் 29 நாட்களை உடையதாகக் கொள்ளப்படும்.

## கால நிலை
குளிர் காலத்தின் துவக்கமாக மார்கழி மாதம் கருதப்படுகிறது. பூமியின் வடகோளப்பகுதியில் உள்ளோருக்கு திசம்பர், சனவரி, பிப்ரவரி மாதங்கள் குளிர்காலங்களாகும். குளிர்காலத்தின் துவக்கம் திசம்பர் 21 - 22 தேதிகளில் துவங்குகிறது.

குளிர்காலத்தின்போது துருவப்பகுதிகள் மிகக் குளிர்ந்து இருக்கும். அங்கு சில மாதங்கள் சூரியனைத் தொடர்ந்து காண முடியாது. அப்போது வறண்ட குளிர்காற்று அந்தப் பகுதியிலிருந்து தெற்குப்பகுதி நோக்கி வீசத்துவங்கும். ஆகையால் தென்பகுதிகளின் வானிலை வெப்பநிலை மற்றும் பகற்பொழுதின் அளவும் மாறுபடத் துவங்குகின்றன. பூமத்திய ரேகையை ஒட்டிய வெப்பமண்டல பிரதேசங்களில் நிலவும் வெப்பநிலையில் அதிக மாறுதல் ஏற்படுவதில்லை என்றாலும், மழை பொழிவின் காரணமாக சில பகுதிகளில் ஈரமிக்கதாகவும் மற்றபகுதிகளில் வறண்டும் காணப்படும்.

## மார்கழியின் சிறப்பு
மார்கழி மாதத்தை சைவர்கள் *தேவர் மாதம்* என்று குறிப்பிடுவர். அதாவது கடவுளை வழிபடும் மாதமாகும். இறைவனை வழிபடுவதற்காக இம்மாதம் ஒதுக்கபட்டுள்ளதால் இம்மாதத்தில் எவ்வித மங்கல நிகழ்ச்சிகளும் நடத்தப்படுவதில்லை. திருவெம்பாவை விரத காலத்தில் சைவர்கள் வீதி தோறும் திருவெம்பாவை, திருப்பள்ளியெழுச்சி பாடல்களைப் பாடிக்கொண்டும் ஒவ்வொரு பாடல் முடிவிலும் சங்கு ஊதிக்கொண்டும் ஆலயங்களுக்குச் செல்வர். விட்டுணு ஆலயங்களில் மார்கழி மாதம் முழுவதும் திருப்பாவை பாடுவர்.

இந்த மாதத்தில் திருப்பதி திருமலையில் காலையில் சுப்ரபாதம் பாடுவதற்கு பதிலாக ஆண்டாளின் திருப்பாவை பாடுவார்கள். இந்த மாதத்தில் எல்லா பெருமாள் கோயில்களிலும் சுப்ரபாதத்துக்கு பதில் திருப்பாவை பாடுவார்கள்.  வைணவ ஆலயங்களில் "வைகுண்ட ஏகாதசி" திருவிழா மிகவும் விமரிசையாகக் கொண்டாடப்படுகிறது. அன்று சொர்க்கவாசல் எனப்படும் பரமபத வாசல் திறக்கப்பட்டு பக்தர்கள் தரிசனம் செய்கின்றனர். சைவத் தலங்களில் சிவபெருமானின் நடராஜர் கோலத்திற்கு ஆருத்ரா தரிசனம் எனும் விழா சிறப்பாகக் கொண்டாடப்படுகிறது.

கலை மற்றும் கலாச்சார ரீதியாக மார்கழி மாதம் மிக முக்கியமானது. சென்னையில் ஒவ்வொரு ஆண்டும் இம்மாதத்தில் புகழ்பெற்ற "மார்கழி இசை மற்றும் நடனத் திருவிழா" நடைபெறுகிறது. உலகெங்கிலும் உள்ள கர்நாடக இசை மற்றும் பரதநாட்டியக் கலைஞர்கள் இதில் பங்கேற்கின்றனர்.  மேலும், வீடுகளின் வாசல்களில் பெண்கள் வண்ணமயமான கோலமிட்டு, அதன் நடுவில் பரங்கிப் பூவை வைக்கும் மரபு இன்றும் கிராமங்களில் பின்பற்றப்படுகிறது. அதிகாலைக் குளிரில் பஜனைப் பாடல்கள் பாடி வீதிகளில் உலா வரும் "பஜனை" முறையும் இம்மாதத்தின் அடையாளமாகும்.  மார்கழி மாதத்தின் இறுதியில் தட்சிணாயன காலம் முடிந்து, தை மாதத்தில் உத்தராயண காலம் தொடங்கும் நிகழ்வு இயற்கை மாற்றத்தின் அடையாளமாகக் கருதப்படுகிறது.  

பகவத் கீதையில் கண்ணன் "மாதங்களில் நான் மார்கழியாக இருக்கிறேன்" என்று கூறியுள்ளதால், இது மிகவும் புனிதமான மாதமாகக் கருதப்படுகிறது.

## தமிழ் மாதங்கள்

## இவற்றையும் பார்க்கவும்
* சந்திர மாதம்
* காலக்கணிப்பு முறைகள்
* இந்திய வானியல்

## மேற்கோள்கள்


## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி

பகுப்பு:தமிழ் மாதங்கள்
உடல் சிலிர்ப்பு

**உடல் சிலிர்ப்பு** அல்லது **நடுக்கம்** என்பது தோலில் தானாக ஏற்படும் அசைவைக் குறிக்கிறது. உடல் வெப்பநிலை ஒரே சீராக இருக்க வேண்டி குளிா்காலத்தில் மனிதர் உடலே வெப்பத்தை உற்பத்தி செய்யும் (THERMOGENESIS) தன்மை பெற்றதாக உள்ளது. இது உடல் தசைகள் சுருங்கி விரிவடைந்து அதன்வழியாக வெப்பத்தை உருவாகிக்கொள்கிறது. இவ்வாறு உருவாக்கப்படும் வெப்பம் உடலின் வெப்பநிலையை சீராக பராமரிக்கத் தேவையானதாக இருக்கிறது. மனித தோலில் உள்ள ரோமக் கால்கள் அரக்ட்டாா் தசைகள் மூலம் இழுத்துக் கட்டப்பட்டுள்ளன. இந்தத் தசைகள் சுருங்குவதால் ரோமக் கால்கள் குத்திட்டு நிற்கின்றன. இதைத்தான் சிலிா்ப்பு என்கிறோம்.

அட்ரினலின் என்ற ஹார்மோன் காரணமாகவும் உடலில் சிலிா்ப்பு ஏற்படுகிறது. இந்த ஹார்மோன் - பய உணா்ச்சி, திடீா்த் தாக்குதல் பாதுகாப்பு நடவடிக்கைகள் போன்றவற்றிக்கு அவசியமாகிறது. அட்ரினலின் இரத்தத்தில் அதிக அளவில் இருந்தாலும் சிலிா்ப்பு ஏற்படும்.

## மேற்கோள்கள்

பகுப்பு:தோல்
பகுப்பு:மனித உணர்வுகள்
சுய ஊனம்

**தற்பிரிவு** (Autotomy) அல்லது **சுய ஊனம்** என்பது  ஒரு விலங்கு தன்னைத் தானே ஊனத்துக்கு உள்ளாக்கும் ஒரு செயலாகும். பல்லி போன்ற உயிரினங்கள் தனது வால் பகுதியை எதிரியின் கவனத்தை திசைத் திருப்பும்வகையில் தானே துண்டித்து எதிரியை குழம்பவைத்து தப்பிப்பது ஒரு எடுத்துக்காட்டாகும். பல்லியின் வால் பகுதியிலுள்ள வால் முள்ளெலும்பு கடினப்படாத பகுதியாக உள்ளது. இது எளிதில் துண்டாகி விழுந்து விடும். துண்டாகி வால் துடிப்பதையே எதிாி உயிாி பாா்த்துக் கொண்டிருக்க பல்லி தப்பித்துக் கொள்ளும். பல்லிபோன்ற சில விலங்குகள் இழந்த உடல் பகுதியை மீண்டும் மீளாக்கத்தால் உருவாக்கும் திறன் கொண்டவையாக உள்ளன. பல்லியின் வெட்டப்பட்ட வால் மீண்டும் வளா்ச்சி பெறும். என்றாலும் இந்த வாலின் அமைப்பு முந்தைய உண்மையான வாலைப் போல் இருக்காது.

## மேற்கோள்கள்

பகுப்பு:விலங்கின உடற்கூற்றியல்
பகுப்பு:விலங்கின நடத்தையியல்
நாக்கு

thumb|250px|மனித நாக்கு

மாந்தர்களில் **நாக்கு** அல்லது **நா**வானது, வாயின் அடியில் எலும்போடு இணைக்கப்பட்ட எலும்புத்தசை என்னும் வகையைச் சேர்ந்த இளஞ்சிவப்பு நிறத் தசை ஆகும். இது வாயில் இடும் உணவை பற்கள் மெல்லுவதற்குத் ஏற்றார்போல் நகர்த்தியும், புரட்டியும், திருப்பியும் தரும் உறுப்பு. மென்ற உணவை விழுங்கி உணவுக் குழாய்க்குத் தள்ளுவதும் நாக்கே. உணவின் சுவையை உணரும் முதன்மையான உறுப்பு நாக்காகும். நாக்கின் மேற்புறத்தில் சுவையுணர் நுண்புடைப்புகள் பல உள்ளன. நாக்கு பலவாறு வளையவல்லது, எனவே வெவ்வேறு வகையான ஒலிகள் எழுப்பி மொழி பேசுவதற்கும் நாக்கு மிகவும் துணை செய்கின்றது. தமிழில் வழங்கும் ழகரம், ளகரம், லகரம், நகரம் முதலிய எல்லா எழுத்தொலிகளையும் பலுக்கிப் பார்த்தால் மொழி பேசும் பொழுது நாவின் பணி தெளிவாக விளங்கும். வாயில் ஊறும் உமிழ்ந்நீரினால் நாக்கு எப்பொழுதும் ஈரமாக இருக்கும். 
thumb|left|200px|நாக்கின் மேல்புறத்தில் உள்ள தட்டையான '''நாமுடிப்பு'''. நாவின் குறுக்குவெட்டுத்தோற்றம்

உடலில் உள்ள தசைகளில் நாக்கு வலிமையான தசைகளில் ஒன்று. உடம்பிலேயே தொடு உணர்ச்சி மிக்க உறுப்பு நாக்கின் நுனி ஆகும். நாக்கின் மேற்புறத்தில் உள்ள நுண்புடைப்புகளில் நான்கு வகையான நுண்புடைப்புகள் உள்ளன. சுவையுணர் நுண்புடைப்புகளுக்கு **நாமுடிப்பு** என்று பெயர். நாமுடிப்புகளின் அமைப்பைப் பொருத்து அவை இனிப்பு, புளிப்பு, கசப்பு, கரிப்பு, உமாமி ஆகிய ஐந்து வகையான சுவைகளை தனித்தனியாகவும் கூட்டாகவும் உணர்வதாக அறிவியாளர்கள் அறிந்துள்ளனர். அண்மைக்காலம் வரையிலும் நாவின் வெவ்வேறு பகுதிகள் வெவ்வேறு சுவைகளை உணர்வதாகத் தவறாக பாடநூல்களில் இருந்து பொதுஅறிவுக் கட்டுரைகள் வரை எங்கும் எழுதப்பட்டு வந்தது. தனித்தனி சுவைகளை உணர நாவினில் தனியான இடங்கள் ஏதும் இல்லை. சுவையை உணர மூக்கால் நுகர்வதும் இன்றியமையாதது.

நாவின் நுண்புடைப்புகளாகிய நாமுடிப்புகளின் நான்கு வகைகளில் ஒருவகையான நாமுடிப்பு மெல்லிய இழைபோல் உள்ளது ( iliform) , இன்னொருவகையான நாமுடிப்பு, நாய்க்குடை அல்லது காளான் போல் தலைப்பகுதி பருத்து உள்ளது (fungiform). மூன்றாவது வகை நாமுடிப்பு ஒரு வளையம் போன்ற வடிவில் உள்ளது. இதுவே நாமுடிப்புகளில் பெரியது (circumvallate). நான்காவது வகை தட்டையாக உள்ளது (foliate).

## விலங்குகளின் நாக்குகள்
### ஊர்வனவற்றின் நாக்குகள்
பல்லியைப்போல பூச்சிகளை உணவாகக் கொள்ளும் பல விலங்குகள் ஒரு தனிப்பட்ட தகவமைப்பைக் கொண்டுள்ளன. அதாவது அந்த விலங்குகளின் நாக்கானது பசைத் தன்மை கொண்டதாக இருக்கும். ( எ.கா. பல்லி, தவளை, பச்சோந்தி முதலியன ) இந்தப் பண்பினால் இவை நாக்கை நீட்டும்போது பூச்சிகள் அதில் ஒட்டிக் கொள்கின்றன.

அதேபோல பாம்புகள் போன்ற ஊர்வன விலங்குகளின் நாக்கானது இரண்டாக பிளவுபட்டு இருக்கும். இதுபோன்ற விலங்குகளுக்கு மோப்பத் திறன் குறைவாக இருக்கும். ஆனால் மோப்பத்தை உணரும் விதமாக இவற்றின் நாக்கு தகவமைப்பு கொண்டுள்ளது. இதனால் இவை தங்களது நாக்கை அவ்வப்போது வெளியே  நீட்டி தங்களது இரு பக்கங்களில் இருந்து வரும் வாசனையை உணர்ந்து செயல்படுகின்றன.   
## துணுக்குக் குறிப்புகள்
* **நீளமான நாக்கு**: ஸ்டீஃவன் டெய்லர் என்பவர் உலகிலேயே மிக அதிக நீளமான நாக்குடைய மனிதர். இவருடைய நாக்கின் நீளமானது நாக்கின் நுனியில் இருந்து மூடிய வாயின் உதட்டின் நடுப்பகுதி வரை 9.5 செ.மீ ஆகும். ஆனிக்கா இர்ம்லர் என்னும் பெண்மணியின் நாக்கின் நீளம் 7 செ.மீ ஆகும்.http://news.bbc.co.uk/cbbcnews/hi/world/newsid_1646000/1646912.stm

## மேற்கோள்கள்

பகுப்பு:உடல் உள்ளுறுப்புகள்
பகுப்பு:சமிபாட்டுத்தொகுதி
லக்கிடி

**இலக்கிடி** என்று அழைக்கப்படும் இப்பகுதி மேல் பவானி அணையின் பின்புல நீர்தேக்கத்தில் சோலைகளும் புல்வெளிகளும் கலந்து அமைந்துள்ளது. இயற்கையை  ஆர்வலர்களுக்கு இது மிகவும் பிடித்தமான இடமாகும்.

## புல்வெளி
புல்வெளிகள் இயற்கைச் சூழலில் தவிர்க்க இயலாத ஒரு முதன்மை கூறாகும். ஏனெனில் தரம் குன்றிய நிலப்பகுதிகளைச் சீரமைத்து அழகிய இடமாக மாற்றியமைப்பதில் புல்வெளி என்பது முதன்மை பங்களிக்கிறது.
இலக்கிடியில் காணப்படும் புல்வெளிகள் இப்பகுதியில் பெய்யும் மழைநீரையும் ஈரப்பதத்தையும் ஈர்த்து வைத்துக்கொள்கின்றது. அவற்றைச் சிற்றோடைகளாக மாற்றி ஆறுகள் உருவாக காரணமாக இருக்கின்றது.  இலக்கிடி அமைதியும், பசுமையும் நிறைந்த இடமாக அமையப்பெற்றுள்ளது.

## மேற்கோள்கள்
 

பகுப்பு:இடங்கள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பகுப்பு:சுற்றுலாத் தலங்கள்
அபோன்சோ டி அல்புகெர்க்கே

**அபோன்சோ டி அல்புகெர்கே** அல்லது **கோவாவின் பிரபு** (ஆங்கிலம்: *Afonso de Albuquerque, 1st Duke of Goa*; போர்த்துகீசியம்: *Afonso de Albuquerque*) என்பவர் போர்த்துகல் நாட்டின் அரசியலாளர்; பெரும்படைத் தலைவர்.

15-ஆம் நூற்றாண்டில் வாழ்ந்தவர். போர்த்துகல் நாட்டின் கடல் தளபதிகள் ஒருவாராகச் சேவை செய்தவர். போர்த்துகேய இந்தியாவில் ஆளுநராகவும் பணிபுரிந்தவர்.

## பொது

போர்த்துகீசிய ஆசிய சாம்ராஜியத்தை நிறுவுவதன் மூலம் இசுலாமை எதிர்த்துப் போராடுவது; கிறித்துவத்தைப் பரப்புவது; மசாலா நறுமணப் பொருள் வர்த்தகத்தைப் பாதுகாப்பது; ஆகிய நோக்கங்களுகு முன்னோடியான ஒரு போர்த்துகீசியப் பெரும் திட்டத்தை முன்வைத்தவர்.

போர்த்துகல் நாட்டின் மறுமலர்ச்சிக்காகப் பாரசீக வளைகுடாவைத் தாக்கச் சென்ற முதல் ஐரோப்பியர் அபோன்சோ ஆவார். அதுவே அவரின் அவருடைய சாதனைகளில் முதன்மையாகக் கருதப் படுகிறது.  அவரின் முதல் பயணத்தில் செங்கடலில் ஐரோப்பியக் கப்பற்படையை வழிநடத்தினார். 

### மலாக்காவில் போர்த்துகேய ஆளுமை

இராணுவ, நிர்வாகப் பணிகளால்; ஓரே ஆண்டில் போர்த்துகல் நாட்டை தட்டி எழுப்பி பாதுகாத்தது; மத்திய கிழக்கு மற்றும் கிழக்கு ஓசியானியாவின் மசாலா நறுமணப் பொருள் பாதைகளைப் பாதுகாத்தது; போன்றவை அவரின் இதரச் சாதனைகளாகக் கருதப் படுகின்றன. இவரே கோவாவில் போச்சுகீசிய ஆட்சியை நிறுவியவர் ஆவார்.

1510-ஆம் ஆண்டில் கோவாவைக் கைப்பற்றியது; மற்றும் 1511-ஆம் ஆண்டில் மலாக்காவைக் கைப்பற்றியது உட்பட பல போர்களில் போர்த்துகீசியப் படைகளை வழிநடத்திச் சென்றுள்ளார். மலாக்காவில் போர்த்துகேய ஆளுமைக்கு வித்திட்டவர் எனும் பெருமையையும் பெறுகிறார்.

### இராணுவப் புத்திசாலித்தனம்

இவர் நேரடியாக ஈடுபட்ட பல மோதல்கள் இந்தியப் பெருங்கடலிலும், பாரசீக வளைகுடா பகுதிகளிலும் நடைபெற்றன. கடல்சார் வர்த்தகப் பாதைகளின் கட்டுப்பாட்டிற்காக, இந்தியாவின் கடற்கரைகளிலும் மோதல்கள் நடந்தன.

போர்த்துகல் நாட்டின் வரலாற்றில், அந்த நாடு உலகளாவிய இராச்சியமாக மாறுவதற்கு அபோன்சோ டி அல்புகெர்க்கின் தொடக்கக் கால நடவடிக்கைகளே முக்கியமாகும். அவற்றில் அவரின் இராணுவப் புத்திசாலித்தனம் முதன்மை வகிக்கின்றது.

அவரின் வாழ்க்கையின் கடைசி ஐந்து ஆண்டுகளில், நிர்வாகத் துறையில் அதிகமாய்க் கவனம் செலுத்தினார். அவர் போர்த்துகீசிய இந்தியாவின் இரண்டாவது ஆளுநராக செயல்பட்டது; இந்தியாவில் போர்த்துகீசிய ஆளுமைக்கு மிக முக்கியமானச் செயலாகக் கருதப் படுகிறது.

### ஐரோப்பிய வர்த்தகப் பாதை

தாய்லாந்தில் அயூத்தியா இராச்சியம் *(Ayutthaya Kingdom);* மியான்மரில் அந்தாவதி இராச்சியம் *(Hanthawaddy Kingdom);* மற்றும் திமோர் மற்றும் மலுக்கு தீவுகள் (Moluccas) ஆகிய இடங்களில், தன் துணை அதிகாரிகளுடன் இணைந்து அரசதந்திர உறவுகளை ஏற்படுத்திக் கொள்ள பல பயணங்களை மேற்கொண்டார்.

மிங் அரசமரபு *(Ming China)* சார்ந்த சீனாவுடன் ஐரோப்பிய வர்த்தகத்திற்கான பாதையை அமைத்துக் கொடுத்தார். எத்தியோப்பியா நாட்டுடன் *(Ethiopian Empire)* அரசதந்திர உறவுகளை ஏற்படுத்தவும் உதவினார்.

## வாழ்க்கை வரலாறு

## மேற்கோள்

## நூல்கள்

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## மேலும் காண்க

பகுப்பு:1453 பிறப்புகள்
பகுப்பு:1515 இறப்புகள்
பகுப்பு:மலேசிய வரலாறு
பகுப்பு:கிழக்கிந்தியக் கம்பனிகள்
பகுப்பு:கோவாவின் வரலாறு
பகுப்பு:போர்த்துக்கேய நபர்கள்
பகுப்பு:போர்த்துக்கேய இந்தியா
பகுப்பு:மலாக்கா மக்கள்
கோளப் பந்து அமைப்பு

thumb|கோளப் பந்து அமைப்பு
**கோளப்பந்து அமைப்புகள்** (Ball bearing) என்பது இயந்திரங்களின் சுழற்சியில் உராய்வைக் குறைக்கிக உதவும் சாதனமாகும். ஒரு புறப்பரப்பின் மீது இன்னொரு புறப்பரப்பு சுழலும்போது உராய்வு ஏற்படுகின்றது. இதனால் தேய்மானமும், வெப்பமும், ஆற்றல் விரயமும், சத்தமும் உண்டாகின்றன. இவற்றைக் குறைப்பதற்காக, நிலையாக இருக்கும் பரப்புக்கும், சுழலும் பரப்புக்கும் இடையில் கோளப்பந்துகள் வைக்கப்படுகின்றன.
கோளப்பந்துகள் (BALL BEARINGS )  இந்தப் பரப்புகளை ஒருசில இடங்களில் மட்டும் தொடுவதால் உராய்வு வெகுவாகக் குறைகிறது.
## மேற்கோள்

பகுப்பு:பொறியியல்
கே. கே. வேணுகோபால்

**கே. கே. வேணுகோபால்** (Kottayan Katankot Venugopal 1931) இந்தியாவின் மூத்த வழக்கறிஞர் ஆவார். முகுல் ரோகத்கி ஒய்வு அடைந்ததை அடுத்து, 
2017 சூன் 30 அன்று இந்தியாவின் 15 ஆவது அட்டர்னி செனரலாக இவர் பதவியேற்றார். இவர் பத்ம பூசண், பத்ம விபூசண் விருதுகள் பெற்றவர் .

## வாழ்க்கைக் குறிப்புகள்

இவருடைய தந்தை எம்.கே. நம்பியார் புகழ் வாய்ந்த வழக்கறிஞர். வேணுகோபால்  சென்னையில் உள்ள கிறித்தவக் கல்லூரியிலும் பெல்காமில் உள்ள ராசா லக்கம்கவுடா சட்டக் கல்லூரியிலும் படித்தார். வேணுகோபால் தொடக்கத்தில் சென்னை உயர்நீதி மன்றத்தில் வழக்கறிஞர் பணியைச் செய்தார்.  1960 களில்  தில்லி உச்சநீதி மன்றத்தில் வழக்கறிஞராகப் பதிவானார். பின்னர் உச்சநீதி மன்ற  மூத்த வழக்கறிஞர் என்ற தகுதி ஏற்பட்டது. 1977 இல் மொரார்சி தேசாய் பிரதமராக இருந்தபோது கூடுதல் சொலிசிட்டர் செனரல் என்ற பதவியில் அமர்த்தப்பட்டார்.

## கையாண்ட வழக்குகள்

* அயோத்தி இராமர் கோவில் சிக்கலில் உத்தரப்பிரதேச அரசின் சார்பாக உச்சநீதி மன்றத்தில் வாதாடினார்.
* தேசிய நீதியியல் அமர்த்தல் கமிசன் சட்டத்தின் வழக்கில் மத்தியப்பிரதேச அரசின் சார்பில் வாதாடினார்.
* இரண்டாம் தலைமுறை அலைக்கற்றை முறைகேடு வழக்கில் உச்சநீதி மன்றத்தில் சிபிஐ மற்றும் நடுவண் அமலாக்கத்துறை சார்பாக வாதம் செய்தார்.
* பாரதிய சனதா கட்சியின் மூத்த தலைவர் எல். கே. அத்வானி மற்றும் சிலரின் சார்பாக அயோத்தி இராமர் கோவில் இடிப்பு குற்றவழக்கில் வாதாடினார்.
* சேது சமுத்திரக் கால்வாய்த் திட்டம் தொடர்பான வழக்கிலும் ஆசராகி வாதாடினார்.
* பி.ஜே.தாமசு என்பவர்  முதன்மைக்  கண்காணிப்பு கமிசனர் பதவியில் நடுவணரசால் அமர்த்தம் செய்யப்பட்டபோது அதை எதிர்த்து தொடுக்கப்பட்ட வழக்கில் அவர் சார்பாக வேணுகோபால் ஆசராகி வாதாடினார்.
* தண்டி சுவாமி சிறி வித்யானந்த பாரதிஜி சார்பாகவும் தமிழ்நாட்டு முதலமைச்சர் செயலலிதா சார்பாகவும் 2008 இல் சேது சமுத்திர திட்டத்தை எதிர்த்தும் உச்சநீதி மன்றத்தில் வாதாடினார்.

## கருத்துகள்

* உச்சநீதி மன்றத்தில் கொண்டுவரப்படும் மிகச் சிக்கலான வழக்குகளில் வேணுகோபாலின் கருத்துகள் கேட்கப்படுகின்றன.
* இந்திய நீதித்துறையில் சீர்திருத்தங்கள் கொண்டுவருதல் தேவை என்று இவர் சொல்லி வருகிறார்.
* அண்மையில் கொல்கத்தா உயர்நீதி மன்ற நீதிபதி சி.எஸ்.கர்ணனுக்கு ஆறு மாதச்சிறைத் தண்டனையை உச்சநீதி மன்றம் அளித்ததற்கு மாறாக வேணுகோபால் தம் கருத்தை அறிவித்தார். 
* நேபாளம் பூடான் ஆகிய நாடுகள் தமது அரசியல் சட்டங்கள் வரைவுக்காக வேணுகோபாலின் சட்ட அறிவையும் அனுபவத்தையும் பெற்றுப் பயன் அடைந்தன.

## மேற்கோள்

பகுப்பு:இந்திய வழக்கறிஞர்கள்
பகுப்பு:பத்ம பூசண் விருது பெற்றவர்கள்
பகுப்பு:பத்ம விபூசண் விருது பெற்றவர்கள்
பகுப்பு:1931 பிறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
டலெரானோல்

**டலெரானோல்** ( TALERANOL) (INN(International Nonproprietary Name) , யுசான்(United States Adopted Name)) (உருவாக்கக் குறியீடு பெயர் P-1560) அல்லது β- ஜீலாலனல் என அறியப்படும் டெரானோல், சந்தைப்படுத்தப்படாத பருவகமல்லாத செயற்கை பெண்பால் சுரப்பு மருந்தாகும். இது  ஃபுசேரியம் தாவர இனத்தில்  காணப்படும் இலாக்டோன் அமில  குழுவினைச் சார்ந்தது ஆகும். [2] இது செரனோல் (α-zearalanol) β எப்பிமெர் சார்ந்த முதன்மை  வளர்சிதை மாற்றப் பொருளாகும், ஆனால் குறைவான உயிரியல் செயல்பாட்டையே கொண்டதாகும். [1] [3] 
## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:இலாக்டோன்கள்
நத்தைகளைக் கொன்ற பீரங்கிகள் (புதினம்)

**நத்தைகளைக் கொன்ற பீரங்கிகள்** என்பது ந. கோபி என்பவரால் எழுதப்பட்ட புதினம் ஆகும். இதை தடாகம் பதிப்பகம் 2016ஆம் ஆண்டு வெளியிட்டிருக்கிறது.

## விமர்சனம்
2016ஆம் ஆண்டின் கவனிக்கப்படத்தக்க 15 புத்தகங்களுள் ஒன்றான மிக முகாமையான புத்தகமாக விகடன் இந்நூலைக் குறிப்பிட்டுள்ளது. ஊடகவியலாளர் குணசேகரன், முப்பது ஆண்டுகளுக்கு முந்தைய வட தமிழகத்தில் என்ன மாதிரியான சமூக மாற்றங்கள் நிகழ்ந்தன மற்றும் அங்கிருந்த விளிம்புநிலை மக்களின் வாழ்வியல் போராட்டங்கள் குறித்தான பதிவுகளை சொல்கிறது என  இந்த புத்தகத்தைப் பற்றி குறிப்பிடுகிறார். 

## ஆசிரியர்
இந்நூலின் ஆசிரியர் கோபி சென்னையை அடுத்துள்ள மீஞ்ஞூரில் வசித்து வருகிறார். 

## நாவலின் கதை
சென்னையின் ஒரு பள்ளியில் சிறுமிக்கு நத்தையை வரைந்து வருதல் வீட்டுப்பாடமாகக் கொடுக்கப்படுகிறது. நத்தையை நேரில் கண்டறியாத குழந்தை தன் அம்மாவிடம் நத்தையை வரைந்து தருமாறு சொல்கிறது. அவளின் அம்மாவும் நத்தையை நேரில் கண்டறியாதவள் ஆகையால் தனமனதில் உள்ளவாறு வரைகிறாள். அதைப்பார்த்த சிறுமியின் தந்தை வரையப்பட்ட நத்தையானது நத்தை போலல்லாமல் சங்குசக்கரம் போல் உள்ளதெனக் கூற சிறுமியின் அம்மா, தான் நத்தையை நேரில் பார்த்தறியாததைக் கூற சிறுமி நத்தையை நேரில் பாரக்க ஆசைப்படுகிறார். தன் சிறுவயதில் தன் கிராமத்தில் நத்தைகளை மிகுதியாக இருந்ததையும் நத்தைகளை சமைத்து உண்பது தங்கள் உணவுப்பழக்கமாக இருந்துள்ளதையும் நினைவுகூர்ந்து முப்பது ஆண்டுகளுக்கு முற்பட்ட தன் கிராமத்து விளிம்புநிலை மக்களுடனான வாழ்வை மிக யதார்த்தமாக இருந்தது இருந்தபடி அவர்களின் வாழ்வியற்கூறுகளை மிக அழகாக மக்களின் வட்டார மொழியில் விவரிக்கின்றார்.

## மேற்கோள்கள்

பகுப்பு:தமிழ் நூல்கள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்